"Bunyodkor" yana g‘alaba qozona olmadi

Osiyo Chempionlar ligasida mamlakatimiz sharafini himoya qilayotgan Toshkentning "Bunyodkor" klubi uchinchi uchrashuvdirki o‘z maydonida yutuqqa erisha olmadi. Bu safar Yaponiyaning "Sanfrechche Xirosima" klubi "qaldirg‘ochlar"ning g‘alabasiga to‘sqinlik qildi. Uchrashuvda 0:0 hisobi qayd etildi.

 foto: fcbunyodkor.uz
Uchrashuvning birinchi bo‘limida "o‘tkir" hujumlar bo‘lmadi hisob. Ikkinchi taymda mezbonlar ancha jonlanishdi. Lekin har doimgidek Kamoliddin Murzoyev vaziyatlardan unumli foydalana olmadi.
Uchrashuv oxirlarida yaponiyalik futbolchining jarima maydoni tashqarishidan yo‘llagan zarbasini Ignatiy Nesterov bartaraf etdi.
Eslatib o‘tamiz, "Bunyodkor" OCHL da o‘z maydonida bo‘lib o‘tgan oldingi ikkita uchrashuvda ham g‘alaba qozona olmagan edi.